Ako dlho prežije COVID-19 na povrchu?
Vedci zistili, že na niektorých materiáloch dokáže COVID-19 prežiť aj niekoľko dní. Na plaste a na nehrdzavejúcej oceli vydrží 3 dni. Na kartóne 24 hodín a na ďalších materiáloch sa drží okolo 4 hodín. Preto je také dôležité si častejšie umývať ruky mydlom a dezinfikovať kľučky, stoly, kuchynskú dosku, telefóny, klávesnice, diaľkové ovládače a vypínače.
Ak na svoju ochranu používate jednorazové rúško, nemali by ste ho mať dlhšie ako 3 hodiny, potom jeho funkcia klesá. Vieme však, že je to nedostatkový tovar, preto si hoošetrujte napr. rozprašovačom, v ktorom zmiešate alkohol s vodou alebo nejakým dezinfekčným prostriedkom, ktorý je na to určený. Dobrou voľbou je aj alpa alebo peroxid vodíka.Jednorazové rúško nepoužívajte dlhšie ako 3 dni, i keď ho dezinfikujete. V prípade doma vyrobeného rúška, ho tiež môžete poprašovať, perte ho a pri každom nasadení ho prežehlite na vysokej teplote.